12. ฐานะการเงิน ส่วนที่ 2

(1) งบการเงิน ในระยะเวลา 3 ปีที่ผ่านมา (ปี 2549-2551)

(ก) สรุปรายงานการสอบบัญชี

นางสาวรัตนา จาละ ผู้สอบบัญชีรับอนุญาต ทะเบียนเลข 3734 บริษัท สำนักงาน เอินส์ท แอนด์ ยัง
จำกัด เป็นผู้ตรวจสอบงบการเงินรวม สำหรับปีสิ้นสุดวันที่ 31 ธันวาคม 2549 และ ปี 2550
นางสาวกมลทิพย์ เลิศวิทย์วรเทพ ผู้สอบบัญชีรับอนุญาต ทะเบียนเลข 4377 บริษัท สำนักงาน
เอินส์ท แอนด์ ยัง จำกัด เป็นผู้ตรวจสอบงบการเงินรวม สำหรับปีสิ้นสุดวันที่ 31 ธันวาคม 2551
ได้แสดงความเห็นไว้อย่างไม่มีเงื่อนไข ว่างบการเงินที่ได้ตรวจสอบแสดงถึงฐานะการเงิน
ผลการดำเนินงานและกระแสเงินสดที่ถูกต้องตามที่ควรในสาระสำคัญตามหลักการบัญชีที่รับรองทั่วไป

(ข) สรุปงบการเงินรวม

[]

[]

[]

[]

[]

(ค) อัตราส่วนทางการเงินที่สำคัญ

[]

  (2) คำอธิบายและการวิเคราะห์ฐานะการเงินและผลการดำเนินงาน

  1. ผลการดำเนินงาน

  (ก) ภาพรวมของผลการดำเนินงาน

ภาพรวมผลการดำเนินงานในปี 2551 บริษัทและบริษัทในเครือมีรายได้รวม 9,041.40 ล้านบาท
เพิ่มขึ้น 809.81 ล้านบาทหรือ 9.84% แต่ต้นทุนขายและค่าใช้จ่ายรวมอยู่ที่ 9,246.39 ล้านบาท
เพิ่มขึ้น 1,013.70 ล้านบาท หรือ 12.31% จึงเกิดผลขาดทุนสุทธิ 205 ล้านบาท
ขาดทุนเพิ่มขึ้นจากปีก่อน 203.90 ล้านบาท สินทรัพย์รวมอยู่ที่ 3,719.55 ล้านบาท ลดลง
1,130.02 ล้านบาท หรือ 23.30% หนี้สินรวมอยู่ที่ 2,898.77 ล้านบาท ลดลง 859.78 ล้านบาท
หรือ 22.88% และส่วนผู้ถือหุ้นรวมอยู่ที่ 820.78 ล้านบาท ลดลง 270.24 ล้านบาท หรือ 24.77%
สาเหตุของการลดลงในสินทรัพย์และหนี้สิน มาจากราคายางพารา ณ
สิ้นปีที่ปรับตัวลดลงมากเมื่อเทียบกับช่วงต้นปี ส่วนของผู้ถือหุ้นลดลง
เพราะผลขาดทุนจากความผันผวนของราคายางพารา

  สาเหตุการเปลี่ยนแปลงของผลการดำเนินงานมีรายละเอียด ดังนี้

1.  รายได้จากการขายและบริการอยู่ที่ 8,924.53 ล้านบาท เพิ่มขึ้น 748.39 ล้านบาท หรือ

  เพิ่มขึ้น 9.15%

2.  ต้นทุนขายและบริการอยู่ที่ 8,598.94 ล้านบาท เพิ่มขึ้น 1,119.58 ล้านบาท หรือ

  เพิ่มขึ้น 14.98%

  3. เกิดกำไรขั้นต้นที่ 325.59 ล้านบาท ลดลง 371.19 ล้านบาท หรือลดลง 53.27%

4. ค่าใช้จ่ายขายและบริหารสูงขึ้น13.86 ล้านบาท หรือเพิ่มขึ้น 2.97%

5. กำไรจากอัตราแลกเปลี่ยนอยู่ที่ 17.30 ล้านบาท ลดลง 4.83 ล้านบาท

6. กำไรจากการซื้อขายสินค้าเกษตรล่วงหน้า 28 ล้านบาท

7. ภาษีเงินได้นิติบุคคล จำนวน 0.64 ล้านบาท

  (ข) ผลการดำเนินงานของกลุ่มธุรกิจหลัก

  กลุ่มน้ำยางข้น

(1) รายได้จากการขาย ปี 2551 อยู่ที่ 8,532 ล้านบาท เพิ่มขึ้น 668 ล้านบาทหรือ 9%
เมื่อเทียบกับปี 2550 เป็นผลจากราคาขายที่เพิ่มขึ้น 17% แต่ปริมาณการขายน้ำยางข้นได้ลดลง 10%
มาอยู่ที่ 134,085 ตัน เนื่องจากการภาวะราคาวัตถุดิบสูงขึ้น ทำให้กำลังซื้อลดลงมากกว่าปี 2550

(2) รายได้อื่น อยู่ที่ 107 ล้านบาท เพิ่มขึ้น 68 ล้านบาทจากปีก่อน
เกิดจากการมีกำไรจากอัตราแลกเปลี่ยน 12 ล้านบาท กำไรจากซื้อขายล่วงหน้า 28 ล้านบาท
ดอกเบี้ยรับ 35 ล้านบาท และกำไรจากการขายโครงการวิจัยและพัฒนา 15 ล้านบาท

(3) ต้นทุนขายและค่าใช้จ่ายรวม ต้นทุนขายและค่าใช้จ่ายรวมอยู่ที่ 8,815 ล้านบาท เพิ่มขึ้น
1,074 ล้านบาท หรือ 14% เนื่องจากราคาวัตถุดิบเพิ่มขึ้น 11% ค่าใช้จ่ายขายและบริหารอยู่ที่ 386
ล้านบาท ลดลง 22 ล้านบาท หรือ ลดลง 5.47% ดอกเบี้ยจ่ายอยู่ที่ 181 ล้านบาท เพิ่มขึ้น 37
ล้านบาท หรือ 25% เนื่องราคาวัตถุดิบที่สูงขึ้นทำให้เกิดดอกเบี้ยจากการใช้เงินทุนหมุนเวียนเพิ่มขึ้น

(4) กำไร (ขาดทุน) ขาดทุนสุทธิอยู่ที่ 176 ล้านบาท
เทียบกับผลประกอบการที่มีกำไรสุทธิของปีก่อนที่ 75 ล้านบาท หรือมีผลการดำเนินงานลดลง 251
ล้านบาท

(5) อัตราผลตอบแทนต่อผู้ถือหุ้น บริษัทย่อยในกลุ่มน้ำยางข้น คือ บริษัท ไทยรับเบอร์ลาเท็คซ์กรุ๊ป
จำกัด ได้งดจ่ายเงินปันผลให้แก่บริษัทแม่ คือ บริษัท ไทยรับเบอร์ลาเท็คซ์คอร์ปอร์เรชั่น
(ประเทศไทย) จำกัด (มหาชน) ในปี 2551 เนื่องจากมีผลการดำเนินงานที่ขาดทุน

  กลุ่มเส้นด้ายยางยืด

  (1) รายได้จากการขาย ปี 2551 มีรายได้จากการขาย 792 ล้านบาท ลดลง 233

ล้านบาท หรือลดลง 23% เป็นผลจากภาวะตลาดที่ชะลอตัวตามภาวะเศรษฐกิจโลก
อย่างไรก็ตามความสามารถในการตั้งราคาขายในปี 2551 ดีกว่าปี 2550 โดยปรับตัวสูงขึ้น 10%

(2) รายได้อื่น อยู่ที่ 12 ล้านบาท ลดลง 0.65 ล้านบาท หรือ 5% นอกจากนี้ในปี 2551
เกิดกำไรจากอัตราแลกเปลี่ยน 5 ล้านบาท เพิ่มจากปีก่อน 2 ล้านบาท

(3) ต้นทุนขายและค่าใช้จ่ายรวม ต้นทุนขายและค่าใช้จ่ายรวมอยู่ที่ 816 ล้านบาท ลดลง 280
ล้านบาท หรือ 26% เนื่องจากการลดลงของปริมาณการผลิตและการขาย
และประสิทธิภาพการผลิตที่ดีขึ้นกว่าปีก่อน 7% (4) กำไร (ขาดทุน) มีขาดทุนสุทธิ 7 ล้านบาท
ลดลง 48 ล้านบาท อัตราขาดทุนสุทธิอยู่ที่ 0.91% ลดลงจากปีก่อน ซึ่งอยู่ที่ 5.36%

(5) อัตราผลตอบแทนต่อผู้ถือหุ้น ไม่มีการจ่ายเงินปันผลในปี 2551

2. สถานะการเงินของงบการเงินรวม

(ก) สินทรัพย์ สินทรัพย์รวมอยู่ที่ 3,720 ล้านบาท ลดลง 1,130 ล้านบาทหรือ 23% จากปีก่อน
เป็นการลดลงในสินทรัพย์หมุนเวียน 1,175 ล้านบาทและในสินทรัพย์ไม่หมุนเวียน 45 ล้านบาท

1. ส่วนประกอบของสินทรัพย์ - สินทรัพย์หมุนเวียน อยู่ที่ 2,066 ล้านบาท ลดลง 1,175
ล้านบาทหรือ 36% มาจากรายการหลักที่สำคัญคือ ลูกหนี้การค้าสุทธิลดลง 663 ล้านบาท
เนื่องจากปริมาณการขายที่ลดลง และ สินค้าคงเหลือสุทธิลดลง 497 ล้านบาท
เนื่องจากเก็บสินค้าลดลง 16 วัน และปริมาณการขายที่มีมากในช่วงปลายปี 2551
ทำให้สินค้าคงเหลือลดลง

  - สินทรัพย์ไม่หมุนเวียน อยู่ที่ 1,654 ล้านบาทเพิ่มขึ้น 45 ล้านบาทหรือ 3% เกิดจาก

การเพิ่มขึ้นของค่าใช้จ่ายรอตัดจ่ายในสินทรัพย์ และ เงินมัดจำเพื่อซื้อที่ดิน

  2. คุณภาพสินทรัพย์

  - สินทรัพย์ ในปี 2551 ไม่เกิดค่าสำรองการเสื่อมสภาพและการลดมูลค่าของสินค้า

คงเหลือ

- ลูกหนี้ ก่อนหักค่าเผื่อหนี้สงสัยจะสูญจำนวนเงิน 1,123 ล้านบาทมีโครงสร้างดังนี้

  (1) ยังไม่ครบกำหนดชำระอยู่ที่ 59% น้อยกว่าปีก่อน ซึ่งอยู่ที่ 79%

  (2) เกินกำหนดชำระน้อยกว่า 365 วันอยู่ที่ 37% เพิ่มขึ้นจากปีก่อน ซึ่งอยู่ที่ 17%

  (3) ส่วนที่ตั้งค่าเผื่อหนี้สงสัยจะสูญไว้ครบแล้ว 31 ล้านบาท หรืออยู่ที่ 2.76% ลดลง

จากปี 2550 ซึ่งอยู่ที่ 0.92% ส่วนใหญ่ผิดนัดชำระเกินกว่า 1 ปี หรืออยู่ระหว่างการดำเนินคดี

  เห็นได้ว่า คุณภาพลูกหนี้การค้าของปี 2551 มีการชำระเงินช้ากว่าปี 2551 สาเหตุส่วน

หนึ่งจากสภาวะเศรษฐกิจที่ชะลอตัว ทำให้สภาพคล่องของลูกค้าตึงตัว

  (ข) สภาพคล่อง 1. กระแสเงินสด งบการเงินรวมปี 2551 มีการเปลี่ยนแปลงกระแสเงินสด
  ดังนี้

  - เงินสดสุทธิจาก (ใช้ไปใน) กิจกรรมดำเนินงาน ปี 2551 เกิดเงินสดสุทธิจากกิจกรรม

ดำเนินงาน 1,001 ล้านบาท ในขณะที่ปี 2550 เกิดเงินสดสุทธิใช้ไปในกิจกรรมดำเนินงาน 606
ล้านบาท เกิดจากรายการลูกหนี้การค้าที่ลดลง 669 ล้านบาท เทียบกับลูกหนี้การค้าที่เพิ่มขึ้น 978
ล้านบาทในปีก่อน และ รายการสินค้าคงเหลือที่ลดลง 499 ล้านบาท เทียบกับสินค้าคงเหลือที่เพิ่มขึ้น
21 ล้านบาทในปีก่อน เป็นผลจากการลดลงของราคายางพาราอย่างรวดเร็วในปลายปี 2551

- เงินสดสุทธิจาก (ใช้ไปใน) กิจกรรมลงทุน ปี 2551 เกิดเงินสดสุทธิใช้ไปในกิจกรรมลงทุน 88
ล้านบาท ลดลงกว่าปีก่อน ซึ่งมีเงินสดสุทธิใช้ไปในกิจกรรมลงทุนสูงถึง 224 ล้านบาท เนื่องจากในปี
2551 มีการลงทุนเพิ่มในที่ดิน อาคารและอุปกรณ์เพียง 125 ล้านบาท ซึ่งต่ำกว่าปี 2550
ซึ่งมีการลงทุนซื้อที่ดิน อาคาร อุปกรณ์และสิทธิการใช้ประโยชน์ในที่ดินรวม 213 ล้านบาท

- เงินสดสุทธิจาก (ใช้ไปใน) กิจกรรมจัดหาเงิน ปี 2551
เกิดเงินสดสุทธิใช้ไปในกิจกรรมจัดหาเงิน 835 ล้านบาท ในขณะที่ปี 2550
มีเงินสดสุทธิจากกิจกรรมจัดหาเงินถึง 831 ล้านบาท
เนื่องจากบริษัทได้ลดการก่อหนี้เงินกู้ยืมเบิกเกินบัญชีและเงินกู้ยืมสถาบันการเงินถึง 779 ล้านบาท
เพราะราคาซื้อยางพาราได้ปรับตัวลดลงมากในช่วงปลายปี 2551

  2. อัตราส่วนสภาพคล่องที่สำคัญ

- อัตราส่วนสภาพคล่อง อยู่ที่ 0.71 เท่า ลดลงจากปีก่อน 0.27 เท่า
เนื่องจากการนำส่วนของเงินกู้ระยะยาวที่ครบกำหนดจำนวน 589
ล้านบาทไว้ในหนี้สินหมุนเวียนตามหมายเหตุงบการเงินข้อ 16

  - อัตราส่วนสภาพคล่องหมุนเร็ว อยู่ในระดับ 0.47 เท่า เพิ่มขึ้นจากปีก่อน 0.12 เท่า

ราคายางพาราที่ลดลง ทำให้การใช้เงินเบิกเกินบัญชีและเงินกู้ยืมสถาบันการเงิน
เพื่อลงทุนในสินทรัพย์หมุนเวียนลดลงมาก

  3. ระยะเวลาครบกำหนดของหนี้ระยะสั้นที่มีผลต่อสภาพคล่อง ณ สิ้นปี 2551

ส่วนของเงินกู้ระยะยาวที่ครบกำหนดในปี 2551 มีจำนวน 589 ล้านบาท
ตามหมายเหตุงบการเงินข้อ 16
กล่าวว่าภายใต้สัญญากู้ยืมข้างต้นของบริษัทและบริษัทย่อยได้ระบุข้อปฏิบัติและข้อจำกัดบางประการตามปกติของธนาคาร
ซึ่งบริษัทและบริษัทย่อยต้องปฏิบัติตาม เช่น การดำรงอัตราส่วนทางการเงิน เป็นต้น ซึ่ง ณ วันที่ 31
ธันวาคม 2551
บริษัทไม่สามารถปฏิบัติตามข้อกำหนดในการดำรงอัตราส่วนทางการเงินที่ระบุไว้ในสัญญาเงินกู้ยืมได้
อย่างไรก็ตาม บริษัทคาดว่าผลประกอบการในปี 2552 จะมีผลการดำเนินงานที่ดีขึ้นกว่าในปี 2551
รวมทั้งอัตราส่วนทางการเงินต่าง ๆ ณ สิ้นปี 2552 น่าจะอยู่ในระดับที่ดีขึ้นเช่นกัน อย่างไรก็ตาม
บริษัทได้จัดประเภทเงินกู้ยืมดังกล่าวเป็นส่วนที่ถึงกำหนดชำระภายในหนึ่งปีภายใต้หนี้สินหมุนเวียนในงบดุล
ณ วันที่ 31 ธันวาคม 2551

(ค) รายจ่ายลงทุน

  ปี 2551 บริษัทมีการจ่ายเงินลงทุนในบริษัทย่อยรวม 210.20 ล้านบาท ตามหมายเหตุ

ประกอบงบการเงินปี 2551 ข้อ 9

(ง) แหล่งที่มาของเงินทุน 1. ความเหมาะสมของโครงสร้างเงินทุน
อัตราส่วนหนี้สินต่อส่วนของผู้ถือหุ้นอยู่ที่ 3.53 เท่าเพิ่มขึ้นจาก 3.44 เท่าในปี 2550
เนื่องจากผลประกอบการที่มีผลขาดทุนสุทธิ

  2. ส่วนของผู้ถือหุ้น อยู่ที่ 821 ล้านบาท ลดลง 270 ล้านบาท หรือ 25%

  3. หนี้สิน หนี้สินระยะยาวจำนวน 5 ล้านบาท ลดลงจาก 439 ล้านบาท ในปีก่อน

เนื่องจากบริษัทได้จัดประเภทเงินกู้ยืมดังกล่าวเป็นส่วนที่ถึงกำหนดชำระภายใน 1 ปี

(3) ค่าตอบแทนของผู้สอบบัญชี

3.1 ค่าตอบแทนจากการสอบบัญชี (audit fee)

บริษัทและบริษัทย่อยจ่ายค่าตอบแทนจากการสอบบัญชีจำนวนเงินรวม 5.73 ล้านบาท

3.2 ค่าบริการอื่น (non-audit fee)

ค่าตอบแทนการตรวจสอบการปฏิบัติตามเงื่อนไขของบัตรส่งเสริมของบริษัทย่อยจำนวน 0.22
ล้านบาท เป็นส่วนที่จะต้องจ่ายในอนาคตทั้งจำนวน